CELEX: C2004/179/31
Language: el
Date: 2004-07-10 00:00:00
Title: Υπόθεση Τ-173/04: Προσφυγή του Jürgen Carius κατά της Επιτροπής των Ευρωπαϊκών Κοινοτήτων που ασκήθηκε στις 14 Μαΐου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/16
            
         Προσφυγή του Jürgen Carius κατά της Επιτροπής των Ευρωπαϊκών Κοινοτήτων που ασκήθηκε στις 14 Μαΐου 2004
   (Υπόθεση Τ-173/04)
   (2004/C 179/31)
   Γλώσσα διαδικασίας: η γαλλική
   O Jürgen Carius, κάτοικος Βρυξελλών, εκπροσωπούμενος από τον δικηγόρο Nicolas Lhoëst, με τόπο επιδόσεων στο Λουξεμβούργο, άσκησε στις 14 Μαΐου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του Γενικού Διευθυντή της DG ADMIN της 21ης Μαΐου 2003, η οποία κυρώνει, χωρίς τροποποιήσεις, την έκθεση επαγγελματικής εξελίξεως του προσφεύγοντος για την περίοδο από 1 Ιουλίου 2001 μέχρι 31 Δεκεμβρίου 2002,
            
         
               —
            
            
               να ακυρώσει, εφόσον παραστεί ανάγκη, την απόφαση της Επιτροπής, της 23ης Δεκεμβρίου 2003, με την οποία απορρίφθηκε η διοικητική ένσταση του προσφεύγοντος,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι προσφυγής και κύρια επιχειρήματα:
   Προς στήριξη της προσφυγής του, ο προσφεύγων επικαλείται τον παράνομο χαρακτήρα του νέου συστήματος αξιολογήσεως, το οποίο στηρίζεται σε μη αντικειμενικά κριτήρια και δεν παρέχει στον αξιολογούμενο τη δυνατότητα να λάβει σε εύλογο χρόνο γνώση της εκθέσεως αξιολογήσεώς του προκειμένου να μπορέσει, ενδεχομένως, να υποβάλει παρατηρήσεις στον αξιολογητή.
   Ο προσφεύγων επικαλείται επίσης παραβίαση της υποχρεώσεως αιτιολογήσεως, στο μέτρο που η σημαντική μείωση της εκτιμήσεως των προσόντων του δεν εξηγήθηκε, καθώς και πρόδηλη πλάνη εκτιμήσεως.